Wexto ke karkerê serrewextî şaristananê rojawanî ra agêrayêne Riha, rayîrê Riha-Dîlokî de mînîbusa înan û tirêk ginayî yewbînan ro.
Qezayê trafîkî de heman keyeyî ra  Mehmet (6), Zehra (6), Sara (29), Ayşe (27), Alî, Fatma, Îbrahîm, Abît (60), Îsmaîl (32) ve Rabîa Yildiz (29) birîndar bîyî. Ramitoxê tirî Vedat Atay zî qeza de birîndar bi. Birîndarî pê ambulansan wedarîyayî nêweşxaneyanê Riha.
Dîya zanayene ke keyeyê Yildizî 6 mengan ra nata şaristananê rojawanî de sey karkeranê serrewextî xebitîyayêne.
